Гобленът от Байо (, произношение ; на староанглийски: "Baius tæpped") е парче бродиран плат с размери 0,5 на 68.38 м), което изобразява събитията около Норманското нашествие в Англия. Надписите върху него са на латински. Изложено е в град Байо, Нормандия, Франция в Музея на Гоблена от Байо, а в гр. Рединг, Англия е изложено негово копие от Викторианската епоха. Източник е на ценна информация за историята на XI век.